1. ปัจจัยความเสี่ยง

ภายใต้สถานการณ์ที่ผันผวน ราคาน้ำมันและสินค้าโภคภัณฑ์ในตลาดโลกปรับตัวสูงขึ้นเป็นประวัติการณ์
เศรษฐกิจโลกได้รับผลกระทบทั้งทางตรงและทางอ้อมจากปัญหาสินเชื่อที่อยู่อาศัย
ด้อยคุณภาพในประเทศสหรัฐอเมริกา

บริษัทฯ คำนึงถึงความเสี่ยงที่เกี่ยวข้องกับการประกอบธุรกิจ
พร้อมทั้งบริหารความเสี่ยงเพื่อลดโอกาสที่จะเกิดความเสี่ยงนั้นๆ
หรือในกรณีที่เป็นความเสี่ยงที่ไม่สามารถหลีกเลี่ยงได้
การบริหารความเสี่ยงก็จะช่วยลดผลกระทบที่อาจจะเกิดขึ้น ทั้งนี้ ความเสี่ยงที่เกี่ยวข้องได้แก่

1. ความเสี่ยงด้านกลยุทธ์

กลยุทธ์มีความสำคัญต่อการประสบความสำเร็จขององค์การ
โดยที่กลยุทธ์จะครอบคลุมตั้งแต่การกำหนดทิศทางจนถึงการนำกลยุทธ์ไปใช้ให้เกิดผลในทางปฏิบัติ
การแปลงกลยุทธ์จากระดับองค์การไปสู่ระดับฝ่ายงานต่างๆ
นอกจากนี้ยังมีการสร้างกลไกให้ฝ่ายงานต่างๆ ปฏิบัติตามกลยุทธ์ และมีการตรวจสอบ
ติดตามผลการดำเนินงานตามกลยุทธ์ขององค์การ ความเสี่ยงที่เกิดขึ้นจากการคิด วิเคราะห์
มักอยู่ในกรอบเดิมขาดข้อมูลสนับสนุนอย่างเพียงพอ
ทำให้กลยุทธ์ที่ใช้ไม่สอดคล้องเหมาะสมกับสภาวะแวดล้อมในการประกอบธุรกิจ
หรือหากมีสถานการณ์ต่างๆเปลี่ยนแปลง ได้แก่ การเมือง นโยบาย เศรษฐกิจของรัฐบาล
อาจทำให้กลยุทธ์ที่วางไว้ไม่เหมาะสมกับสถานการณ์ เพื่อบริหารความเสี่ยงดังกล่าว
บริษัทฯให้ความสำคัญทางด้านกลยุทธ์ โดยมีฝ่ายกลยุทธ์องค์การทำหน้าที่โดยตรงในการตรวจสอบ
ติดตาม และวัดผลแผนงานของฝ่ายต่างๆ ซึ่งเกิดจากการแปลงกลยุทธ์ไปสู่แผนปฏิบัติ
โดยเปรียบเทียบกับเป้าหมาย ตลอดจนสรุปสถานการณ์ของการดำเนินการตามแผนกลยุทธ์
และแสดงสถานะ พร้อมทั้งส่งสัญญาณเตือนว่าแผนนั้นๆ อยู่ในข่ายที่จะต้องปรับ
เพื่อให้สามารถมองเห็นความเสี่ยงที่อาจเกิดขึ้นได้อย่างรวดเร็วและหาแนวทางป้องกันหรือพลิกผันความเสี่ยงให้เป็นโอกาสในการดำเนินธุรกิจแทนได้

2. ความเสี่ยงจากการพิจารณารับประกันภัย

ในรอบปีที่ผ่านมา
ประเทศไทยเผชิญกับความผันผวนทางเศรษฐกิจหลายประการนับตั้งแต่ราคาน้ำมันและสินค้าโภคภัณฑ์ในตลาดโลกปรับตัวสูงขึ้น
วิกฤตการณ์ทางการเงินในสหรัฐอเมริกา ซึ่งส่งผลกระทบต่อทุกกลุ่มอุตสาหกรรม บริษัทฯ
ต้องเผชิญความเสี่ยงเช่นกัน ได้แก่ ภาคการส่งออกมีมูลค่าลดลงส่งผลให้ลดการผลิต
อัตราการว่างงานสูงขึ้น ความเสี่ยงที่อาจเกิดขึ้น ได้แก่การทุจริตของผู้เอาประกันภัย (Moral
Hazard)

เพื่อลดความเสี่ยงดังกล่าว บริษัทฯได้เน้นถึงหลักพื้นฐานในการรับประกันภัยที่ดี
พนักงานได้รับฝึกอบรมให้มีความรู้ ความเข้าใจในหลักการประกันภัย
มีการกำหนดเบี้ยประกันภัยที่เหมาะสมกับความเสี่ยง บริษัทฯ มีศูนย์ประเมินความเสี่ยงภัย
ซึ่งจะทำหน้าที่สำรวจภัยให้ข้อมูลประกอบ

หน้า 4

การพิจารณารับประกันภัยตลอดจนให้คำปรึกษาแนะนำในการปรับปรุงภัยแก่ลูกค้าเพื่อลดความเสี่ยงลง

3. ความเสี่ยงจากการประกันภัยต่อ

ในการประกอบธุรกิจประกันวินาศภัยจะมีการรับประกันภัยต่อ(Inward Reinsurance)
และการเอาประกันภัยต่อ(Outward Reinsurance) กับบริษัทประกันภัยทั้งในและต่างประเทศ
บริษัทฯจะมีความเสี่ยงในด้านฐานะการเงินของบริษัทประกันภัยต่อ
หรือมีความเสี่ยงด้านงานประกันภัยที่มีความเสี่ยงสูง เพื่อลดความเสี่ยงดังกล่าว
บริษัทฯจะทำการวิเคราะห์ฐานะการเงิน และพิจารณาอันดับเครดิตของบริษัทประกันภัยต่อด้วย
นอกจากนี้ยังมีการทำประกันภัยต่อแบบความเสียหายส่วนเกินไว้
เพื่อบริหารความเสี่ยงกรณีเกิดภัยพิบัติขนาดใหญ่ด้วย

4. ความเสี่ยงในด้านการเก็บค่าเบี้ยประกันภัย

ณ วันสิ้นปี บริษัทฯมีเบี้ยประกันภัยค้างรับ จำนวน 1,472.23 ล้านบาท
เป็นเบี้ยประกันภัยค้างรับไม่เกิน 3 เดือน จำนวน 1,238.32 ล้านบาท

เพื่อลดความเสี่ยงในการเก็บเบี้ยประกันภัยไม่ได้ บริษัทฯกำหนดให้ตัวแทนนายหน้า
นำหลักทรัพย์หรือบุคคลมาทำสัญญาค้ำประกันในวงเงินเครดิตที่บริษัทฯกำหนด และมีการติดตาม
อย่างใกล้ชิดเพื่อไม่ให้ตัวแทนนายหน้านำส่งเบี้ยประกันภัยล่าช้า
นอกจากนี้ยังดำเนินการอย่างเข้มงวดในการติดตามทวงถามเบี้ยประกันภัย
ตามข้อบังคับของคณะกรรมการกำกับและส่งเสริมการประกอบธุรกิจประกันภัย

5. ความเสี่ยงด้านปฏิบัติการ

เป็นความเสี่ยงที่อาจเกิดขึ้นจากความผิดพลาดของบุคคล ระบบงานหรือระบบเทคโนโลยีสารสนเทศ
หรืออาจเกิดจากระบบการควบคุมภายในไม่เพียงพอ อาจเกิดการทุจริต
ผลของความเสี่ยงดังกล่าวอาจเป็นความเสียหายที่วัดค่าเป็นจำนวนเงินได้หรือเป็นความเสี่ยงที่ไม่สามารถวัดมูลค่าเป็นจำนวนเงินได้
ได้แก่ ความเสียหายต่อภาพลักษณ์ ชื่อเสียงอันดีงามของบริษัทฯ

บริษัทฯมีกระบวนการในการบริหารความเสี่ยงด้านปฏิบัติการ
โดยฝ่ายตรวจสอบจะเป็นผู้ระบุความเสี่ยง ประเมินความเสี่ยง ติดตามและควบคุมความเสี่ยง
และรายงานผลต่อคณะกรรมการตรวจสอบอย่างต่อเนื่อง
เพื่อให้ทราบถึงระดับความเสี่ยงและควบคุมความเสี่ยงด้านปฏิบัติการให้อยู่ในระดับต่ำที่สุดที่บริษัทฯ
ยอมรับได้

นอกจากนี้ หน่วยงานทุกระดับในบริษัทฯ ยังถือเป็นภารกิจสำคัญที่จะต้องติดตาม
ควบคุมและประเมินผลด้านปฏิบัติการ เพื่อให้ความเสี่ยงด้านปฏิบัติการอยู่ในระดับที่ยอมรับได้

หน้า 5

6. ความเสี่ยงจากการลงทุน

รายได้จากการลงทุนถือเป็นรายได้หลักอีกส่วนหนึ่งของธุรกิจประกันวินาศภัย นโยบายสำคัญที่บริษัทฯ
ยึดถือตลอดมาคือความมั่นคงปลอดภัยของเงินลงทุนและหลักการกระจายเงินลงทุน อย่างไรก็ดี
ในการลงทุนยังมีปัจจัยความเสี่ยงที่เกี่ยวข้องดังนี้

1.  ความเสี่ยงจากการเปลี่ยนแปลงราคาหลักทรัพย์

ในรอบปีที่ผ่านมาทั่วโลกประสบกับปัญหาวิกฤตการณ์สถาบันการเงินในสหรัฐอเมริกาที่ขยายผลลุกลามเป็นวิกฤตการณ์ทางการเงินของโลกส่งผลให้ตลาดหลักทรัพย์ทั่วโลก
มีความผันผวน มูลค่าหลักทรัพย์ตามราคาตลาดลดลง

ณ 31 ธันวาคม 2551 บริษัทฯมีเงินลงทุนในหลักทรัพย์หุ้นทุนที่จดทะเบียน ในตลาดหลักทรัพย์
คิดเป็นราคาทุน 3,352.86 ล้านบาท มีมูลค่ายุติธรรม 6,273.52 ล้านบาท
และมีเงินลงทุนในหลักทรัพย์หุ้นทุนนอกตลาดจำนวน 491.92 ล้านบาท
ซึ่งบริษัทฯได้บันทึกค่าเผื่อการด้อยค่าเป็นเงิน 86.65 ล้านบาท
บริษัทฯมีความเสี่ยงในด้านมูลค่ายุติธรรมของหลักทรัพย์จะปรับตัวลดลงตามสภาพตลาดด้วย

เพื่อลดความเสี่ยงดังกล่าว
บริษัทฯมีการกระจายการลงทุนไปในหลายหมวดอุตสาหกรรมและมีนโยบายการลงทุนในหุ้นทุนในระยะยาว
โดยคาดหวังว่าการเจริญเติบโตของบริษัทที่เข้าไปลงทุนจะสะท้อนมาที่มูลค่ายุติธรรม
โดยมีการวิเคราะห์และเลือกหลักทรัพย์โดยอิงจากปัจจัยพื้นฐานเป็นสำคัญ นอกจากนี้
บริษัทฯยังติดตามฐานะการเงินและผลประกอบการของผู้ออกหลักทรัพย์อย่างใกล้ชิด

2.  ความเสี่ยงด้านอัตราดอกเบี้ย

บริษัทฯ มีการลงทุนในตราสารทางการเงินที่ให้ผลตอบแทนในรูปดอกเบี้ย ได้แก่เงินฝากประจำ
ตั๋วสัญญาใช้เงิน พันธบัตรรัฐบาล พันธบัตรรัฐวิสาหกิจ
ซึ่งรายได้ดอกเบี้ยจากเงินลงทุนดังกล่าวจะมีความสัมพันธ์ในทิศทางเดียวกับผลตอบแทนพันธบัตรรัฐบาล
ในรอบปีที่ผ่านมาอัตราดอกเบี้ยในตลาดมีความผันผวน
ส่งผลให้เกิดความเสี่ยงในการลงทุนต่อ(Reinvestment Risk)
และราคาตราสารหนี้จะผันผวนตามการเปลี่ยนแปลงของอัตราดอกเบี้ย

เพื่อลดความเสี่ยงดังกล่าว
บริษัทฯได้ทำการติดตามและทบทวนการเปลี่ยนแปลงอัตราผลตอบแทนในตลาดอย่างใกล้ชิด
เพื่อกำหนดกลยุทธ์การลงทุนให้สอดคล้องกับความผันผวนของอัตราดอกเบี้ย
นอกจากนี้บริษัทฯยังมีนโยบายถือครองตราสารหนี้จนครบกำหนด
ซึ่งจะช่วยให้การเปลี่ยนแปลงของอัตราดอกเบี้ยในตลาด
มีผลกระทบต่อมูลค่ายุติธรรมของตราสารเป็นจำนวนที่ไม่มีนัยสำคัญ

3.  ความเสี่ยงจากการลงทุนในเงินให้กู้ยืม

ความเสี่ยงที่อาจเกิดขึ้นจากการให้บุคคลภายนอกกู้ยืม โดยมีอสังหาริมทรัพย์จำนองเป็นประกันนั้น
ได้แก่ การที่ลูกหนี้ประพฤติผิดสัญญากู้ยืม ซึ่งอาจเกิดจากการที่ลูกหนี้ประสบปัญหาทาง

หน้า 6

การเงิน อันสืบเนื่องจากภาวะเศรษฐกิจ ได้แก่ลูกหนี้โครงการไม่สามารถขายบ้านได้
หรือกรณีมีอาคารให้

เช่า ผู้เช่าลดลง หรือกรณีลูกหนี้รายย่อยถูกลดเงินเดือน หรือว่างงานจากการลดคนของนายจ้าง
ซึ่งล้วนส่งผลต่อกระแสเงินสดที่ลูกหนี้เหล่านั้นจะนำมาชำระหนี้ ในภาวะเศรษฐกิจตกต่ำ
ราคาอสังหาริมทรัพย์อาจปรับลดลงด้วย ซึ่งจะส่งผลกระทบต่อมูลค่าหลักประกัน

เพื่อจำกัดและลดความเสี่ยงดังกล่าว บริษัทเพิ่มความเข้มงวดในการวิเคราะห์ลูกหนี้
ทั้งลูกหนี้โครงการต่างๆ และลูกหนี้รายย่อยเพื่อที่อยู่อาศัย
ตลอดจนวิเคราะห์และประเมินมูลค่าหลักประกันด้วยความระมัดระวัง

ลูกหนี้โครงการต่างๆ
บริษัทจะควบคุมการเบิกใช้เงินกู้เพื่อให้ผู้กู้นำเงินกู้ไปใช้ตามวัตถุประสงค์ที่อนุมัติไว้
นอกจากนี้ยังติดตามความก้าวหน้าของการก่อสร้าง การขาย
ตลอดจนติดตามแผนการตลาดว่ามีความเป็นไปได้ที่จะขายบ้านได้และนำเงินมาชำระคืนเงินกู้ได้

สำหรับลูกหนี้รายย่อยเพื่อที่อยู่อาศัย
เจ้าหน้าที่ผู้วิเคราะห์จะทำการตรวจสอบความครบถ้วนถูกต้องและความสอดคล้องของเอกสารหลักฐานข้อมูลรายได้
ค่าใช้จ่าย ตลอดจนภาระหนี้สินของลูกหนี้แต่ละราย โดยพิจารณาจากแหล่งข้อมูลของบริษัทฯ
หรือหลักฐานที่ลูกหนี้นำมาแสดงตลอดจนข้อมูลจาก บริษัท ข้อมูลเครดิตแห่งชาติ จำกัด

ทั้งนี้มูลค่าหลักประกันของลูกหนี้ทุกรายจะต้องเพียงพอต่อการชำระหนี้โดยสิ้นเชิง นอกจากนี้บริษัทฯ
ยังติดตามและตรวจสอบคุณภาพของลูกหนี้อย่างสม่ำเสมอ บริษัทฯ มีระบบบริหารจัดการลูกหนี้ที่ดี
สามารถสนับสนุนการบริหารลูกหนี้ได้อย่างมีประสิทธิภาพ

หน้า 7